Source: http://legislatie.just.ro/Public/DetaliiDocument/225320
Timestamp: 2020-07-03 14:27:31+00:00

Document:
ORD DE URGENTA 58 23/04/2020 - Portal Legislativ
privind luarea unor măsuri pentru buna funcționare a sistemului de învățământ
PRIM-MINISTRULUDOVIC ORBANContrasemnează:Viceprim-ministru,Raluca TurcanMinistrul educației și cercetării,Cristina Monica AnisieMinistrul muncii și protecției sociale,Victoria Violeta AlexandruMinistrul lucrărilor publice, dezvoltării și administrației,Ion ȘtefanMinistrul afacerilor interne,Marcel Ion VelaMinistrul apărării naționale,Nicolae-Ionel Ciucă
ORDONANȚĂ DE URGENȚĂ nr. 58 din 23 aprilie 2020privind luarea unor măsuri pentru buna funcționare a sistemului de învățământ
Publicat în MONITORUL OFICIAL nr. 347 din 29 aprilie 2020
Având în vedere Decretul nr. 240/2020 privind prelungirea stării de urgență pe teritoriul României prin care s-a instituit la art. 78 din anexa nr. 1 faptul că, „Pe durata stării de urgență, unitățile de învățământ preuniversitar organizează, în măsura posibilităților, desfășurarea de activități din planurile de învățământ, în format online. Derularea acestor activități, precum și modul de recuperare a elementelor care nu pot fi parcurse în această perioadă se stabilesc de către Ministerul Educației și Cercetării“ și în ceea ce privește învățământul universitar se statuează la art. 79 din anexa nr. 1 faptul că, „Pe durata stării de urgență, instituțiile de învățământ superior din sistemul național de învățământ, în baza autonomiei universitare, cu respectarea calității actului didactic și cu asumarea răspunderii publice, vor utiliza metode didactice alternative de predare-învățare-evaluare, în format online“,luând în considerare Hotărârea nr. 7 din 11 martie 2020 a Comitetului Național pentru Situații Speciale de Urgență (CNSSU) privind aprobarea Hotărârii nr. 9 a Grupului de suport tehnico-științific privind gestionarea bolilor înalt contagioase pe teritoriul României, potrivit căreia se recomandă „utilizarea unor metode didactice alternative de învățământ“,luând în considerare situația extraordinară generată de pandemia de coronavirus SARS-CoV-2,ținând cont că Ministerul Educației și Cercetării are obligația de a asigura securitatea raporturilor juridice în domeniul educației și de a implementa toate măsurile necesare astfel încât efectele negative generate de pandemia de coronavirus SARSCoV-2 să aibă un impact minim asupra sistemului de învățământ,având în vedere că în România educația este considerată prioritate națională, iar continuarea activităților didactice specifice aferente anului școlar, respectiv anului universitar 2019-2020 vizează interesul public general,ținând cont de obligația respectării principiului relevanței - în baza căruia educația răspunde nevoilor de dezvoltare personală și social-economice - și principiului eficienței - în baza căruia se urmărește obținerea de rezultate educaționale maxime, prin gestionarea resurselor existente, principii ce guvernează sistemul de învățământ din România,întrucât se impune adoptarea unor măsuri urgente astfel încât atât procesul de învățământ universitar, cu toate componentele sale, didactice și de cercetare, așa cum sunt definite de art. 287 din Legea educației naționale nr. 1/2011, cu modificările și completările ulterioare, cât și procesul de învățământ preuniversitar privitor la mobilitatea personalului didactic din învățământul preuniversitar să se poată desfășura în continuare,pentru desfășurarea optimă a anului școlar/universitar în curs, precum și facilitarea unei perioade de tranziție cât mai scurte, ulterioară încetării stării de urgență și care să nu afecteze interesul superior al elevului/studentului, evoluția și dezvoltarea educațională, profesională și de carieră reprezintă o situație de urgență a cărei reglementare nu poate fi amânată,pentru a asigura, pe durata decretării stării de urgență și până la data de 1 septembrie 2020, posibilitatea cadrelor didactice de a beneficia de dreptul la titularizare, obținerea gradului didactic I, gradului didactic II, definitivatul în profesie și restrângerea de activitate și în condițiile restricțiilor privind adunările publice impuse de autoritățile de resort,știind că desfășurarea în bune condiții a activității aferente anului școlar/universitar în curs creează premisele începerii viitorului an școlar/universitar la termenele preconizate, în bune condiții și fără un impact negativ asupra beneficiarilor direcți ai actului educațional,având în vedere situația extraordinară generată de suspendarea pe termen lung a cursurilor pentru elevi și studenți, în contextul necesității limitării efectelor negative generate de pandemia de coronavirus, precum și faptul că neadoptarea unor măsuri adecvate care să creeze posibilitatea încheierii anului școlar, respectiv universitar, în bune condiții, ar conduce la grave consecințe asupra întregului sistem de învățământ și pentru buna desfășurare a activităților planificate, aceste măsuri nu pot fi amânate,în temeiul art. 115 alin. (4) din Constituția României, republicată,Guvernul României adoptă prezenta ordonanță de urgență. + Articolul 1(1) Pe durata stării de urgență, a stării de alertă și până la eliminarea restricțiilor privind adunările publice de către autoritățile de resort, desfășurarea tuturor activităților de predare-învățare-evaluare aferente semestrului al II-lea al anului universitar 2019-2020, a examenelor de finalizare a studiilor de licență, de masterat sau a programelor de studii postuniversitare, susținerea tezelor de doctorat, susținerea tezelor de abilitare pentru anul universitar 2019-2020, se poate realiza și în modul on-line, pentru formele de organizare a programelor de studii cu frecvență și cu frecvență redusă, prevăzute la art. 139 din Legea educației naționale nr. 1/2011, cu modificările și completările ulterioare.(2) Pe durata stării de urgență, a stării de alertă și până la începutul anului universitar 2020-2021, instituțiile de învățământ superior din sistemul național de învățământ, în baza autonomiei universitare, cu respectarea calității actului didactic și cu asumarea răspunderii publice, utilizează metode didactice alternative de învățământ. Cadrele didactice raportează, la finalul fiecărei luni, în cadrul fișelor de pontaj, către responsabilii desemnați de conducerea facultăților/departamentelor aspectele specifice pentru activitatea desfășurată prin intermediul platformelor on-line.(3) Pe durata stării de urgență, a stării de alertă, a existenței restricțiilor privind adunările publice de către autoritățile de resort, pentru anul universitar 2020-2021, procesul de admitere la studiile universitare se poate desfășura și prin intermediul platformelor on-line. (la 05-07-2020, Articolul 1 a fost modificat de Punctul 1, ARTICOLUL UNIC din LEGEA nr. 103 din 2 iulie 2020, publicată în MONITORUL OFICIAL nr. 583 din 02 iulie 2020 ) + Articolul 2(1) În perioada stării de urgență, a stării de alertă și până la începutul anului universitar 2020-2021, activitățile prevăzute la art. 287 din Legea nr. 1/2011, cu modificările și completările ulterioare, pot fi realizate și on-line. (2) În situația desfășurării activităților prevăzute la art. 287 din Legea nr. 1/2011, cu modificările și completările ulterioare, în sistem on-line, norma didactică se stabilește cu respectarea art. 287 alin. (4) din Legea nr. 1/2011, cu modificările și completările ulterioare.(3) Activitățile didactice și de cercetare prevăzute la art. 287 din Legea nr. 1/2011, cu modificările și completările ulterioare, precum și examenele de finalizare a semestrelor și a studiilor de licență și masterat, susținerea referatelor și a tezelor de doctorat, desfășurate on-line în anul universitar 2019-2020, în cadrul formelor de învățământ cu frecvență și cu frecvență redusă, se circumscriu prevederilor art. 139 din Legea nr. 1/2011, cu modificările și completările ulterioare, și sunt recunoscute.(4) Participarea studenților și studenților doctoranzi, care pe perioada aplicării decretelor Președintelui României privind declararea stării de urgență și a hotărârilor Guvernului privind declararea stării de alertă au urmat activități de învățare și predare prin utilizarea dispozitivelor în format on-line, la examenele prevăzute la art. 143 și 144 din Legea nr. 1/2011, cu modificările și completările ulterioare, se realizează potrivit metodologiilor aprobate de instituțiile de învățământ universitar. (la 05-07-2020, Articolul 2 a fost modificat de Punctul 2, ARTICOLUL UNIC din LEGEA nr. 103 din 2 iulie 2020, publicată în MONITORUL OFICIAL nr. 583 din 02 iulie 2020 ) + Articolul 3Activitățile didactice care impun interacțiunea „față în față“ se recuperează în sistem modular, intensiv, după încetarea stării de urgență și înainte de sesiunile de examene aferente semestrului al II-lea. + Articolul 4Măsurile luate de instituțiile de învățământ universitar în vederea punerii în aplicare a prevederilor prezentei ordonanțe de urgență se aplică pe perioada anului universitar 2019-2020. + Articolul 5În perioada stării de urgență, a stării de alertă și până la eliminarea restricțiilor privind adunările publice de către autoritățile de resort, activitățile desfășurate de cadrele didactice care au ca obiect consolidarea și recapitularea programei școlare prevăzute la art. 262 din Legea nr. 1/2011, cu modificările și completările ulterioare, pot fi realizate prin mijloace tehnice de comunicare în mediul on-line. (la 05-07-2020, Articolul 5 a fost modificat de Punctul 3, ARTICOLUL UNIC din LEGEA nr. 103 din 2 iulie 2020, publicată în MONITORUL OFICIAL nr. 583 din 02 iulie 2020 ) + Articolul 6Prin derogare de la prevederile art. 241 alin. (1) lit. a) din Legea nr. 1/2011, cu modificările și completările ulterioare, pentru susținerea examenului național de definitivare în învățământ sesiunea 2020, etapa I eliminatorie realizată de către inspectoratele școlare în perioada stagiului practic cu durata de un an școlar constă în evaluarea activității profesionale la nivelul unității de învățământ, evaluarea portofoliului profesional personal și în susținerea a cel puțin o inspecție la clasă. + Articolul 7Abrogat. (la 14-05-2020, Articolul 7 a fost abrogat de Articolul 43, Punctul VIII. din ORDONANȚA DE URGENȚĂ nr. 70 din 14 mai 2020, publicată în MONITORUL OFICIAL nr. 394 din 14 mai 2020 ) + Articolul 8Prin derogare de la prevederile art. 242 alin. (5) lit. b) și d) din Legea nr. 1/2011, cu modificările și completările ulterioare, gradul didactic I, seria 2018-2020, se poate obține de către personalul didactic de predare care are o vechime la catedră de cel puțin 4 ani de la obținerea gradului didactic II prin promovarea a două inspecții școlare curente, eșalonate pe parcursul celor 4 ani, apreciate cu calificativul maxim și susținerea lucrării metodico-științifice care se poate realiza și în modul on-line, în fața comisiei instituite, conform metodologiei Ministerului Educației și Cercetării. + Articolul 9Pe durata decretării stării de urgență și până la data de 1 septembrie 2020 se suspendă aplicarea prevederilor art. 252 alin. (3) lit. a) din Legea nr. 1/2011, cu modificările și completările ulterioare, fără afectarea drepturilor cadrelor didactice titulare din sistemul de învățământ preuniversitar supuse restrângerii de activitate. + Articolul 10Abrogat. (la 14-05-2020, Articolul 10 a fost abrogat de Articolul 43, Punctul VIII. din ORDONANȚA DE URGENȚĂ nr. 70 din 14 mai 2020, publicată în MONITORUL OFICIAL nr. 394 din 14 mai 2020 ) + Articolul 11Abrogat. (la 14-05-2020, Articolul 11 a fost abrogat de Articolul 43, Punctul VIII. din ORDONANȚA DE URGENȚĂ nr. 70 din 14 mai 2020, publicată în MONITORUL OFICIAL nr. 394 din 14 mai 2020 ) + Articolul 12Pe durata decretării stării de urgență și până la data de 1 septembrie 2020, se suspendă aplicabilitatea prevederilor art. 5 alin. (2) din Legea nr. 1/2011, cu modificările și completările ulterioare. (la 05-07-2020, Articolul 12 a fost modificat de Punctul 4, ARTICOLUL UNIC din LEGEA nr. 103 din 2 iulie 2020, publicată în MONITORUL OFICIAL nr. 583 din 02 iulie 2020 ) + Articolul 13Măsurile luate de inspectoratele școlare/ Inspectoratul Școlar al Municipiului București și de unitățile de învățământ preuniversitar în vederea punerii în aplicare a prevederilor prezentei ordonanțe de urgență se aplică pe perioada anului școlar 2019-2020. + Articolul 14În cazul în care, în perioada stării de urgență decretate, expiră termene opozabile furnizorilor de educație ce fac obiectul procesului de evaluare, acreditare, autorizare de funcționare provizorie sau monitorizare de către Agenția Română de Asigurare a Calității în Învățământul Superior (A.R.A.C.I.S), Agenția Română de Asigurare a Calității în Învățământul Preuniversitar (A.R.A.C.I.P), acestea se prelungesc de drept până cel târziu la începutul anului școlar/universitar 2021-2022. (la 05-07-2020, Articolul 14 a fost modificat de Punctul 5, ARTICOLUL UNIC din LEGEA nr. 103 din 2 iulie 2020, publicată în MONITORUL OFICIAL nr. 583 din 02 iulie 2020 ) + Articolul 15La articolul 27 din Legea nr. 55/2020 privind unele măsuri pentru prevenirea și combaterea efectelor pandemiei de COVID-19, publicată în Monitorul Oficial al României, Partea I, nr. 396 din 15 mai 2020, alineatul (3) se modifică și va avea următorul cuprins: (3) Pe durata stării de alertă, în instituțiile și autoritățile publice se suspendă orice tip de concurs pentru ocuparea posturilor sau funcțiilor vacante și temporar vacante, cu excepția celor prevăzute la alin. (1) și (2), precum și la art. 11 și 12, precum și a posturilor de predare vacante din unitățile de învățământ preuniversitar și a posturilor și funcțiilor vacante din instituțiile de învățământ superior, institutele de cercetare, Academia Română și academiile de ramură. (la 05-07-2020, Actul a fost completat de Punctul 6, ARTICOLUL UNIC din LEGEA nr. 103 din 2 iulie 2020, publicată în MONITORUL OFICIAL nr. 583 din 02 iulie 2020 )
Nicolae-Ionel CiucăBucurești, 23 aprilie 2020.Nr. 58.----

References: Articolul 1
 Articolul 1
 Articolul 2
 Articolul 2
 Articolul 3
 Articolul 4
 Articolul 5
 Articolul 5
 Articolul 6
 Articolul 7
 Articolul 7
 Articolul 43
 Articolul 8
 Articolul 9
 Articolul 10
 Articolul 10
 Articolul 43
 Articolul 11
 Articolul 11
 Articolul 43
 Articolul 12
 Articolul 12
 Articolul 13
 Articolul 14
 Articolul 14
 Articolul 15
 articolul 27